Zigurds Pigits

Zigurds Pigits ( Rīga - , Baldone) bija Latvijas pedagogs un šahists.

 Biogrāfija 
Dzimis Rīgā, kur ieguvis vidējo izglītību. Kopš 1944. gada strādājis pedagoģiskā darbā - sākumā par skolotāju Daugmales skolā, tad par inspektoru Baldones rajona Izglītības nodaļā un vēstures skolotāju Baldones vidusskolā. 1969. gadā beidzis Latvijas Mākslas akadēmijas Mākslas vēstures nodaļu.
Paralēli darbam skolā daudz laika veltījis šaham. Jau 1938. gadā tika publicēta pirmā Pigita šaha kompozīcija. Vēlākajos gados ap 150 dažādas kompozīcijas ir publicētas dažādos preses izdevumos. Bijis viens no Latvijas vispusīgākajiem problēmistiem. Piecas reizes startējis PSRS individuālo šaha kompozīcijas čempionātu finālos, trīs reizes uzvarējis Latvijas šaha kompozīcijas čempionātos. 1957. gadā Latvijas problēmistu izlases sastāvā Pigits uzvarēja PSRS komandu šaha kompozīcijas čempionātā."Latvijas problēmisti - PSRS čempioni", laikraksts "Cīņa", 01.02.1957 1959. gadā Starptautiskās šaha federācijas rīkotājā šaha kompozīcijas konkursā Pigits izcīna zelta medaļu pašmatu grupā.
Sākot ar 1949. gadu piedalījies arī klātienes šaha sacensībās. 1956. gadā kopā ar Latvijas izlasi (komandas sastāvā - M.Pasmans, I.Ždanovs, R.Skuja) tika izcīnīta 1. vieta kopvērtējumā PSRS lauku šahistu komandu čempionātā Rīgā.Championship of USSR(team farming) - Riga 1956 Latvijas šaha čempionātos Pigita panākumi bija pieticīgāki, tomēr divas reizes viņš iekļuva čempionātu finālos, bet 1953. gada čempionāta pusfinālā uzvarēja tā gada Latvijas un nākamo Pasaules šaha čempionu Mihailu Tālu.Mikhail Tal vs Zigurds Pigits URS (1953) Daudz spēlējis Baldones šaha komandas sastāvā, kura 1950. un 1960. gados bija viena no spēcīgākajām Latvijā.
Bijis arī pazīstams kā korespondencšahists. Lielākais panākums - uzvara 11. Latvijas lauku korespondencšaha čempionātā 1985.-1986. gadā.11. Latvijas lauku (Sporta biedrības "VĀRPA") XI čempionāts (1985. - 1986.)
1960. gadā bijis Baldones šaha kluba dibinātājs un savu pedagoga talantu izmantojis jauno šahistu apmācībā. Bijis pirmais treneris nākamajam lielmeistaram Zigurdam Lankam un daudzkārtējai Latvijas čempionei Astrai Klovānei (Ērglei), kā arī daudziem citiem šahistiem.

 Vietas Latvijas šaha čempionātos 
 1953. gads - 14.-16. vieta.
 1957. gads - 19.-20. vieta.

 Piemiņas turnīri 
2017. gada jūlija sākumā Baldones vidusskolā notika lielmeistara Zigurda Lankas organizētais Zigurda Pigita pirmais piemiņas turnīrs ātrajā šahā. 66 dalībnieku konkurencē tajā uzvaru izcīnīja FIDE meistars Matīss Mustaps. 2018. gadā jūnijā tika aizvadīts otrais Baldones novada šaha čempionāts ātrspēlē un ātrajā šahā, kas bija veltīts Zigurdam Pigitam. Abos turnīros uzvarēja lielmeistars Arturs Neikšāns. 2019. gada jūlijā notika trešais Baldones novada šaha čempionāts ātrspēlē un ātrajā šahā, kas pulcēja dalībniekus no piecām valstīm. 2020. gada jūlijā notika ceturtais Baldones novada šaha čempionāts ātrspēlē un ātrajā šahā, kas pulcēja 94 dalībniekus no trijām valstīm – Latvijas, Lietuvas un Francijas. 2021. gada jūlijā notika piektais Baldones novada šaha čempionāts ātrspēlē un ātrajā šahā, kas pulcēja 63 dalībniekus no četrām valstīm – Latvijas, Lietuvas, Francijas un Vācijas. 2022. gada 9. un 10. jūlijā notika sestais Baldones novada šaha čempionāts ātrspēlē un ātrajā šahā, kas pulcēja 80 dalībniekus no četrām valstīm – Latvijas, Lietuvas, Norvēģijas un Vācijas. 2023. gada 8. un 9. jūlijā notika septītais Baldones novada šaha čempionāts ātrspēlē un ātrajā šahā, kas pulcēja 87 dalībniekus no četrām valstīm – Latvijas, Lietuvas, Zviedrijas un Spānijas. 2024. gada 6. jūlijā notika astotais Baldones novada šaha čempionāts ātrspēlē un ātrajā šahā, kas pulcēja 78 dalībniekus no trim valstīm – Latvijas, Lietuvas un Francijas. 2025. gada 5. un 6. jūlijā notika devītais Baldones atklātais šaha čempionāts ātrspēlē un ātrajā šahā, kas pulcēja 84 dalībniekus no četrām valstīm – Latvijas, Lietuvas, Francijas un Spānijas.Baldones šaha turnīros labākais - Širovs

 Piemiņas turnīru uzvarētāji 
 2017. gads - Matīss Mustaps (ātrais šahs)
 2018. gads - Arturs Neikšāns (ātrais šahs un ātrspēle)
 2019. gads - Kristaps Krustkalns (ātrais šahs)III Baldone Rapid chess championship 2019 Latvian trainer Zigurds Pigits memorial / Zigurds Lanka (ātrspēle)III Baldone Blitz chess championship 2019 Latvian trainer Zigurds Pigits memorial
 2020. gads - Matīss Mustaps (ātrais šahs un ātrspēle)IV Baldone Rapid chess championship 2020 Latvian trainer Zigurds Pigits memorialIV Baldone Blitz chess championship 2020 Latvian trainer Zigurds Pigits memorial
 2021. gads - Ņikita Meškovs (ātrais šahs)V Baldone Rapid chess championship 2021 Latvian trainer Zigurds Pigits memorial / Daniels Fridmans (ātrspēle)V Baldone Blitz chess championship 2021 Latvian trainer Zigurds Pigits memorial
 2022. gads - Zigurds Lanka (ātrais šahs un ātrspēle)VI Baldone Rapid chess championship 2022 Latvian trainer Zigurds Pigits memorialVI Baldone Blitz chess championship 2022 Latvian trainer Zigurds Pigits memorial
 2023. gads - Aleksejs Širovs (ātrais šahs un ātrspēle)VII Baldone Rapid chess championship 2023 Latvian trainer Zigurds Pigits memorialVII Baldone Blitz chess championship 2023 Latvian trainer Zigurds Pigits memorial
 2024. gads - Zigurds Lanka (ātrais šahs)VIII Baldone Rapid chess championship 2024 Latvian trainer Zigurds Pigits memorial / Jānis Emīls Mieriņš (ātrspēle)VIII Baldone Blitz chess championship 2024 Latvian trainer Zigurds Pigits memorial
 2025. gads - Aleksejs Širovs (ātrais šahs un ātrspēle)IX Baldone Rapid chess championship 2025 Latvian trainer Zigurds Pigits memorialIX Baldone Blitz chess championship 2025 Latvian trainer Zigurds Pigits memorial

 Atsauces 

 Literatūra 
 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 149.lpp.

 Ārējās saites 
  dzīves gājuma apraksts vietnē baldone.lv
  šahista profils vietnē chessgames.com
  šahista profils vietnē 365chess.com
  šahista kompozīcijas vietnē "Chess Problem Database Server"

Kategorija:1923. gadā dzimušie
Kategorija:1989. gadā mirušie
Kategorija:Latvijas šahisti
Kategorija:PSRS šahisti
Kategorija:Rīgā dzimušie
Kategorija:Šaha problēmisti
Kategorija:Latvijas pedagogi
Kategorija:Latvijas Mākslas akadēmijas absolventi